smcproject/ml-wiki-sentences huggingface dataset:
എറിയോക്കോളേസീ കുടുംബത്തിൽപ്പെട്ട വാർഷിക ഓഷധിയാണ് നക്ഷത്രച്ചൂത് ( Eriocaulon xeranthemum ).
ആഫ്രിക്കയിലെ ഉഷ്ണമേഖലാ പ്രദേശങ്ങൾ, ഹിമാലയം , മലേഷ്യ , ഇന്ത്യൻ ഉപഭൂഖണ്ഡം എന്നിവിടങ്ങളിൽ  ഈ സസ്യം കണ്ടുവരുന്നു.
ചെങ്കല്ലിൽ മഴക്കാലത്തുണ്ടാകുന്ന വെള്ളക്കെട്ടുകളിലും വയലുകളിലും കാണാം.
തണ്ടില്ലാത്ത ഈ ചെടിയുടെ വൃത്താകൃതിയിൽ സജ്ജീകരിച്ച ഇലകൾ നേരിട്ട് മണ്ണിൽ നിന്ന് വളരുന്നു.
ഇലകൾ അഗ്രം കൂർത്തവയാണ്.
ഉരുണ്ട പൂത്തലപ്പുകൾക്ക് ചുറ്റും നക്ഷത്രാകൃതിയിൽ സഹപത്രങ്ങൾ കാണാം.
മഞ്ഞനിറത്തിൽ നീണ്ട ആകൃതിയിലാണ് വിത്തുകൾ.
അവലംബം ↑ https://www.flowersofindia.net/catalog/slides/Dry-Flower%20Pipewort.html ↑ https://indiabiodiversity.org/species/show/229671 ↑ http://www.iucnredlist.org/details/176994/0
ഫ്രീഡ്റിക് ഏൺസ്റ്റ് ഡോൺ ഇംഗ്ലീഷ് വിലാസം https://ml.wikipedia.org/wiki/Friedrich_Ernst_Dorn
ജർമൻ ഭൗതികശാസ്ത്രജ്ഞനായിരുന്നു ഫ്രീഡ്റിക് ഏൺസ്റ്റ് ഡോൺ (1848 ജൂലൈ 27 – 1916 ഡിസംബർ 16).
പ്രകാശികം , വൈദ്യുതി , വികിരണങ്ങൾ, റേഡിയോ ആക്റ്റീവത എന്നീ മേഖലകളിൽ ഗവേഷണം നടത്തി.
1878-ൽ ഡോൺ പ്രഭാവം (Dorn effective)എന്ന പ്രതിഭാസവും 1900-ൽ റഡോൺ എന്ന മൂലകവും ഇദ്ദേഹം കണ്ടുപിടിച്ചു.
ഭൗതികശാസ്ത്ര ഗവേഷകൻ
ഡോൺ 1848 ജൂലൈ 27-ന് കിഴക്കൻ പ്രഷ്യയിൽ ജനിച്ചു .
1880-1910 കാലഘട്ടത്തിൽ ഭൌതികശാസ്ത്ര ഗവേഷണരംഗത്ത് ഇദ്ദേഹം സജീവമായി പ്രവർത്തിച്ചിരുന്നു.
ഒരു ദ്രാവകത്തിലൂടെ ചാർജിത കണങ്ങൾ ചലിക്കുമ്പോൾ വൈദ്യുത വോൾട്ടത ഉത്പാദിതമാകുന്നു എന്നിദ്ദേഹം തെളിയിച്ചു.
ഡോൺ പ്രഭാവം എന്ന പേരിൽ ഈ പ്രതിഭാസം അറിയപ്പെടുന്നു.
വൈദ്യുത പ്രതിരോധത്തിന്റെ ഏകകമായ ഓം (ohm)ന്റെ കൃത്യമായ മൂല്യത്തിന് ഒരു മാനക റഫറൻസ് വികസിപ്പിച്ചെടുക്കാനും ടാർജറ്റ് ആറ്റങ്ങളിൽ തട്ടുന്ന ഇലക്ട്രോണുകളുടെ എത്ര ഭാഗം ഊർജ്ജം X കിരണങ്ങളായി രൂപാന്തരപ്പെടുന്നു എന്നു നിർണയിക്കാനും ഇദ്ദേഹത്തിനു കഴിഞ്ഞു.
റേഡിയം മൂലകം ക്ഷയിച്ച് റഡോൺ എന്ന മൂലകം ഉണ്ടാകുന്നു എന്ന് 1900-ൽ ഇദ്ദേഹം കണ്ടുപിടിച്ചു.
റേഡിയോ ആക്റ്റീവത എന്ന പ്രക്രിയയിലൂടെ ഒരു മൂലകം രൂപാന്തരണം ചെയ്യപ്പെട്ട് മറ്റൊന്നായി മാറുന്നു എന്നതിന്റെ ആദ്യത്തെ തെളിവായി ഇത് അംഗീകരിക്കപ്പെട്ടു.
ഭൗതികശാസ്ത്ര പ്രൊഫസർ
1873 മുതൽ 1916 വരെ ബ്രസ് ലൊ, ഡാംസ്റ്റഡ്റ്റ്, ഹാലെ എന്നീ സർവകലാശാലകളിൽ ഭൗതികശാസ്ത്ര പ്രൊഫസറായി ഡോൺ സേവനമനുഷ്ഠിച്ചു.
1916 ഡിസംബർ 16-ന് ഹാലെയിൽ ഇദ്ദേഹം അന്തരിച്ചു.
അവലംബം http://www.bookrags.com/biography/freidrich-dorn-woc/ http://www.fisicanet.com.ar/biografias/cientificos/d/dorn.php#.
UNVOiPJ16wQ Archived 2012-09-03 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോൺ, ഫ്രീഡ്റിക് ഏൺസ്റ്റ് (1848 - 1916) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കമ്യൂണിസ്റ്റ് പച്ച ഇംഗ്ലീഷ് വിലാസം https://ml.wikipedia.org/wiki/Chromolaena_odorata
അമേരിക്കൻ തദ്ദേശവാസിയായ ഒരു കുറ്റിച്ചെടിയാണ് കമ്യൂണിസ്റ്റ് പച്ച .
(ഇംഗ്ലീഷ്:Common Floss Flower).
( ശാസ്ത്രീയനാമം : Chromolaena odorata ) സൂര്യകാന്തി കുടുംബത്തിലെ ആസ്റ്ററേഷ്യ ഫാമിലിയിലാണിത് ഉൾപ്പെടുന്നത്.
ഉഷ്ണമേഖലാരാജ്യങ്ങളിൽ വളരെ സമൃദ്ധമായി വളരുന്ന ഒരു ഏക വാർഷിക ചെടിയാണ്‌ ഇത്.
പൂക്കൾ കമ്യൂണിസ്റ്റ് പച്ച ചെടിയുടെ സ്വഭാവം
ലോകത്തിലെ ഏറ്റവും അധിനിവേശ സ്വഭാവമുള്ള 100 സസ്യങ്ങളിൽ കമ്യൂണിസ്റ്റ് പച്ച ഉൾപ്പെട്ടിട്ടുണ്ട് .
മറ്റു സസ്യങ്ങൾക്കു ഇടനൽകാതെ കൂട്ടത്തോടെ വളർന്നു വ്യാപിക്കുന്ന കമ്യൂണിസ്റ്റ് പച്ച കേരളത്തിലെ ഒരു അധിനിവേശസസ്യമാണ്.
തെക്കേ അമേരിക്കയും മധ്യ അമേരിക്കയും സ്വദേശമായ ഈ സസ്യം ഇന്നു ഏഷ്യയിലും ആഫ്രിക്കയിലും പെസഫിക് മേഖലയിലും എത്തിയിരിക്കുന്നു.
പ്ളാന്റേഷനുകളിലും കൃഷിയിടങ്ങളിലും ഒരു ശല്യമായി വളരുന്ന ഈ കള പ്രാദേശിക സസ്യങ്ങൾക്കു ഭീഷണി സൃഷ്ടിക്കുന്നു.
സംരക്ഷിത വനമേഖലകൾക്കും ജൈവ വൈവിധ്യത്തിനും ഈ സസ്യം ഒരു ഭീഷണിയാണ്.
തീവ്രമായ വംശവർധനശേഷിയുള്ള ഈ സസ്യം വിത്തുകളിലൂടെയും തണ്ടുകളിലൂടെയും പ്രജനനം നടത്തുന്നു.
വിത്തുകളുടെ അറ്റത്തുള്ള ഒരു പറ്റം ചെറിയ നാരുകളുടെ സഹായത്തോടെ കാറ്റിൽ പറന്നാണ് വിദൂരസ്ഥലങ്ങളിലേക്ക് വിത്തുവിതരണം നടത്തുന്നത്.
അതേ സമയം, നനവുള്ള മണ്ണിൽ വീഴുന്ന ഒരു ചെറിയ കഷണം തണ്ടു പോലും പെട്ടെന്നു കിളിക്കുകയും ചെയ്യുന്നുണ്ട്.
സാധാരണയായി കുറ്റിച്ചെടി പോലെ വളരുന്ന കമ്യൂണിസ്റ്റ് പച്ച മറ്റു മരങ്ങളുടെ തണലിൽ നിന്ന് രക്ഷപെടാനായി ആ മരങ്ങളുടെ മുകളിലേക്ക് ഒരു വള്ളി പോലെ പടർന്നു കയറുന്നതായും കണ്ടുവരുന്നു.
7 മീറ്റർ വരെ ഉയരത്തിൽ വളരുന്ന രോമാവൃതമായ കുറ്റിച്ചെടിയാണിത്.
ലഘുപത്രങ്ങൾ അഭിമുഖമായി വിന്യസിച്ചിരിക്കുന്നു .
സൈം കുലകളിൽ ഉണ്ടാകുന്ന പൂക്കൾക്ക് വെള്ളനിറമാണ്.
ഇലകൾ പൊട്ടിച്ചു ഞെരുടുമ്പോൾ ഒരു പ്രത്യേക ഗന്ധം പ്രസരിക്കുന്നുണ്ട്.
അതിനാൽ സംസ്കൃതത്തിൽ ഇതിനെ തീവ്രഗന്ധ എന്നു വിളിക്കുന്നു.
സ്ഥലഭേദമനുസരിച്ച് മുറിപ്പച്ച , ഐമുപ്പച്ച , കാട്ടപ്പ , നീലപ്പീലി , നായ് തുളസി , പൂച്ചെടി , അപ്പ എന്നീ പേരുകളിലും അറിയപ്പെടുന്നു.
ചില പ്രദേശങ്ങളിൽ വേനപ്പച്ച എന്ന പേരുമുണ്ടെങ്കിലും ആ പേരിൽത്തന്നെ അറിയപ്പെടുന്ന മറ്റൊരു സസ്യവുമുണ്ടു്.
ഹിന്ദിയിൽ തീവ്ര ഗന്ധ (तीव्र गंधा).
കേരളത്തിൽ കമ്യൂണിസ്റ്റ് പ്രത്യയശാസ്ത്രം പ്രചരിക്കുകയും കമ്യൂണിസ്റ്റ് നേതൃത്വത്തിൽ ലോകത്താദ്യമായി ഒരു ജനായത്ത സർക്കാർ ഉണ്ടാവുകയും ചെയ്ത 1950കളിൽ തന്നെയാണു് ഈ ചെടിയും വ്യാപകമായി തഴച്ചുവളരാൻ തുടങ്ങിയതു്.
അതുകൊണ്ടു് കമ്യൂണിസ്റ്റ് പച്ച എന്നും കമ്യൂണിസ്റ്റ് അപ്പ എന്നും ഐമുപ്പച്ച (ഐക്യമുന്നണിപ്പച്ച) എന്നും ഈ ചെടിക്കു് പേർ വിളിച്ചുവന്നു.
പിൽക്കാലത്തു് പ്രസക്തി നഷ്ടപ്പെട്ടതോടെ ഐമുപ്പച്ച എന്ന പേരിനു് പ്രചാരം തീരെക്കുറഞ്ഞു.
സിയാം കള (Siam Weed), ക്രിസ്മസ് ബുഷ് (Christmas Bush), ഡെവിൾ കള (Devil Weed), കാംഫർ ഗ്രാസ്സ് (Camfhur Grass) ഫോസ്സ് ഫ്ളവർ (Common Floss Flower) എന്നീ വിവിധപേരുകളിൽ കമ്മ്യൂണിസ്റ്റ് പച്ച അറിയപ്പെടുന്നു.
ഇവയുടെ ഇലകൾക്ക് പലവിധ ഔഷധഗുണങ്ങൾ ഉണ്ടെന്ന് കരുതപ്പെടുന്നു.
റഫറൻസുകൾ ഇതും കാണുക വേനപ്പച്ച ബാഹ്യകണ്ണികൾ
ഭാരതത്തിലെ പുഷ്പങ്ങൾ: തീവ്രഗന്ധ ചിത്രങ്ങൾ കമ്യൂണിസ്റ്റ് പച്ചയുടെ ചിത്രങ്ങൾ കമ്യൂണിസ്റ്റ് പച്ചയുടെ പൂവ് കമ്യൂണിസ്റ്റ് പച്ച കമ്യൂണിസ്റ്റ് പച്ച കമ്യൂണിസ്റ്റ് പച്ചയുടെ തളിരില പൂവ്,ഒരു ക്ലോസ് ദൃശ്യം കമ്യൂണിസ്റ്റ് പൂവ് പൂത്തു നിൽക്കുന്ന കമ്യൂണിസ്റ്റ് പച്ച കമ്മ്യൂണിസ്റ്റ്‌ പച്ചയുടെ ഉണങ്ങിയ പൂക്കൾ കമ്യൂണിസ്റ്റ് പച്ചയുടെ വിത്ത്.
കാറ്റിൽ പറന്ന് വിത്തുവിതരണം നടത്തുന്നതിന് തയ്യാറായ അവസ്ഥയിൽ പുറമെ നിന്നുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ‌ കമ്യൂണിസ്റ്റ് പച്ചയെക്കുറിച്ച് Archived 2010-12-26 at the Wayback Machine .
ചരിത്രം,ഘടന, വർഗ്ഗീകരണം, ഉപയോഗം ചില അടിസ്ഥാന വിവരങ്ങൾ Archived 2006-09-07 at the Wayback Machine .
വിക്കിസ്പീഷിസിൽ Chromolaena odorata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Chromolaena odorata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാലചന്ദ്രൻ ചുള്ളിക്കാട്
മലയാള കവിയും അഭിനേതാവുമാണ് ബാലചന്ദ്രൻ ചുള്ളിക്കാട് .
സച്ചിദാനന്ദൻ , കടമ്മനിട്ട തലമുറയെ പിന്തുടർന്നു വന്ന ബാലചന്ദ്രൻ ചുള്ളിക്കാട് പ്രമേയസ്വീകാരത്തിലും ആവിഷ്കരണതന്ത്രത്തിലും സമകാലികരിൽ നിന്ന് പ്രകടമായ വ്യത്യസ്തത പുലർത്തി.
മലയാളകവിതയിൽ അദൃഷ്ടപൂർവങ്ങളായ ബിംബാവലിയും കാവ്യഭാഷയും ഇദ്ദേഹത്തിന്റെ രചനാ സവിശേഷതകളായി ശ്രദ്ധിക്കപ്പെടുന്നു.
ജീവിതരേഖ ബാലചന്ദ്രൻ ചുള്ളിക്കാട്
1957 ജൂലൈ 30 ന് പറവൂരിൽ ജനിച്ചു.
ആലുവയിലെ യൂണിയൻ ക്രിസ്ത്യൻ കോളേജ് (ആദ്യ രണ്ട് വർഷം), എറണാകുളം മഹാരാജാസ് കോളേജ് എന്നിവിടങ്ങളിൽനിന്ന് ഇംഗ്ലീഷ് സാഹിത്യത്തിൽ ബിരുദം നേടി.
അടിയന്തരാവസ്ഥക്കാലത്തും പിന്നീടും സി.പി.ഐ (എം) അനുഭാവം പുലർത്തി.
{{തെളിവ്}} ജനകീയസാംസ്കാരികവേദി രൂപവത്കരിച്ചപ്പോൾ അതിന്റെ പ്രവർത്തനവുമായും സഹകരിച്ചു.
പല തൊഴിലുകൾ ചെയ്ത ശേഷം 1987 ‌ൽ‌ കേരള സർക്കാർ സർവ്വീസിൽ ക്ലർക്കായി ജോലിയിൽ പ്രവേശിച്ചു.
1999ൽ ബുദ്ധമതം സ്വീകരിച്ചു.
തിരക്കഥകളും ചലച്ചിത്രഗാനങ്ങളും എഴുതിയിട്ടുണ്ട്.
ഇപ്പോൾ ടെലിവിഷൻ സീരിയലുകളിലും സിനിമകളിലും അഭിനേതാവായി പ്രവർത്തിക്കുന്നു.
ഭാര്യ: വിജയലക്ഷ്മി.
മകൻ : അപ്പു.
കവി ബാലചന്ദ്രൻ ചുള്ളിക്കാട് കാവ്യാലാപത്തിനിടെ
ന്യൂഡൽഹി , കൽക്കട്ട , ലക്നൗ , അഗർത്തല , റൂർക്കേല , ബാംഗ്ലൂർ , ഭോപ്പാൽ എന്നിവിടങ്ങളിൽ കഴിഞ്ഞ രണ്ടു ദശകങ്ങൾക്കുള്ളിൽ നടന്ന ദേശീയ സാഹിത്യസമ്മേളനങ്ങളിൽ മലയാളകവിതയെ പ്രതിനിധാനം ചെയ്തു.
1994 സെപ്റ്റംബറിൽ ആലുവയിൽവച്ച് സാഹിത്യഅക്കാദമിയുടെയും 'സുരഭി'യുടെയും സംയുക്താഭിമുഖ്യത്തിൽ 22 ഇന്ത്യൻഭാഷകളിലെ 220 സാഹിത്യകാരൻമാരെ പങ്കെടുപ്പിച്ചുകൊണ്ട് നടത്തിയ 'മാനസോത്സവം' ദേശീയ സാഹിത്യസമ്മേളനത്തിന്റെ സ്വാഗതസംഘം കൺവീനർ.
1997 ഒക്ടോബർ - നവംബറിൽ സ്വീഡിഷ് സർക്കാരിന്റെയും സ്വീഡിഷ് റൈറ്റേഴ്സ് യൂണിയന്റെയും നോബൽ അക്കാദമിയുടെയും സംയുക്തക്ഷണമനുസരിച്ച് സ്വീഡൻ സന്ദർശിച്ച പത്തംഗ ഇന്ത്യൻസാഹിത്യകാരസംഘത്തിൽ അംഗം.
1997 നവംബർ ഒന്നിന് സ്വീഡനിലെ ഗോട്ടെൻബർഗ് നഗരത്തിൽ നടന്ന അന്താരാഷ്ട്രപുസ്തകോത്സവത്തോടനുബന്ധിച്ച് സാഹിത്യസമ്മേളനത്തിൽ ഇന്ത്യൻ കവിതയെ പ്രതിനിധീകരിച്ചു.
ഹിന്ദി , ബംഗാളി , മറാഠി , രാജസ്ഥാനി , അസമിയ , പഞ്ചാബി , കന്നഡ , തമിഴ് , തെലുങ്ക് എന്നീ ഇന്ത്യൻ ഭാഷകളിലേക്കും ഇംഗ്ലീഷ് , ഫ്രഞ്ച് , സ്പാനിഷ് , സ്വീഡിഷ് എന്നീ വിദേശഭാഷകളിലേക്കും കവിതകൾ തർജമ ചെയ്യപ്പെട്ടു .
ഫെഫ്ക റൈറ്റേഴ്സ് യൂണിയൻ
2023 ൽ ചലച്ചിത്ര രചയിതാക്കളുടെ സംഘടനയായ ഫെഫ്ക റൈറ്റേഴ്സ് യൂണിയൻ  പ്രസിഡന്റായി തെരഞ്ഞെടുക്കപ്പെട്ടു.
ഔദ്യോ​ഗിക പാനലിനുവേണ്ടിയാണ് ബാലചന്ദ്രൻ ചുള്ളിക്കാട് മത്സരിച്ചത്.
നടൻ കൂടിയായ ജോയ്
മാത്യുവായിരുന്നു എതിർ സ്ഥാനാർത്ഥി.
72-ൽ 50 വോട്ട് നേടിയാണ് ബാലചന്ദ്രൻ ചുള്ളിക്കാട്
വിജയിച്ചത്.
21 വോട്ടുകളാണ് ജോയ് മാത്യുവിന് ലഭിച്ചത്.
കവിതാസമാഹാരങ്ങൾ പതിനെട്ട് കവിതകൾ ( 1980 ) ഇടനാഴി മാപ്പുസാക്ഷി യാത്രാമൊഴി മനുഷ്യന്റെ കൈകൾ പരീക്ഷ വിശുദ്ധസന്ധ്യ മരണവാർഡ് ബലി സമാധാനം ഒരുക്കം പോസ്റ്റുമോർട്ടം തേർവാഴ്ച പാബ്ലോ നെരൂദക്ക് ഒരു സ്തുതിഗീതം ദുഃഖവെള്ളിയാഴ്ച്ച ഹംസഗാനം വെളിപാട് ഒരു പ്രണയഗീതം പകർച്ച അമാവാസി ( 1982 ) അമാവാസി പിറക്കാത്ത മകന് ആദ്യരാത്രി കളിവിളക്ക് ഒന്നാമന്റെ പരാജയം സന്ദർശനം ഒരു കൂലിപ്പണിക്കാരന്റെ ചിരി ഒരു കാമുകന്റെ ഡയറി അമൃതം പോകൂ പ്രിയപ്പെട്ട പക്ഷീ കൂടുമാറ്റം അർത്ഥം ഏറ്റവും നല്ല കവിത കുന്നിന്മുകളിലെ കാറ്റാടിമരങ്ങൾ ഒഴിവുദിവസം മറവി ഒരു കവിയുടെ സംശയങ്ങൾ സ്വപ്നസങ്കീർത്തനം യാമിനി നിർത്തം* ഗസൽ (1987) പുനർജന്മം ഗസൽ നിലച്ച വാച്ച് വ്യർത്ഥമാസത്തിലെ കഷ്ടരാത്രി സ്വാതന്ത്ര്യം സംതൃപ്തൻ ആൾമാറാട്ടം ജന്മദിനം സ്നേഹം ശനി ജൂൺ ഒരു ദിനാന്ത്യക്കുറിപ്പ് ആനന്ദധാര പതാക ഏറ്റവും ദുഃഖഭരിതമായ വരികൾ മാനസാന്തരം ( 1994 ) താതവാക്യം സഹശയനം സദ്ഗതി എവിടെ ജോൺ?
യാമിനീനൃത്തം വന്യജീവിതം ഒരു മുക്തകം ക്ഷമാപണം മാനസാന്തരം സ്നാനം സംസ്കാരം ഓർമ്മകളുടെ ഓണം ഡ്രാക്കുള ( 1998 ) ഡ്രാക്കുള തിരോധാനം ഗന്ധർവ്വൻ മുലകുടി സ്റ്റോക്ഹോമിലെ ഹേമന്തം വെളിവ് അന്ത്യാഭിലാഷം ബാധ ഋതുഭേതങ്ങൾ മദർതെരേസക്കു മരണമുണ്ടെങ്കിൽ പലതരം കവികൾ ആരോ ഒരാൾ ശാപം നിശ്ചല ജീവിതം ഗൗരി അന്നം ബാലചന്ദ്രൻ ചുള്ളിക്കാടിൻറെ കവിതകൾ (സമ്പൂർണസമാഹാരം) ( 2000 )
(മുകളിലെ കവിതാസമാഹാരങ്ങളിൽ അടങ്ങിയിട്ടുള്ള എല്ലാ കവിതകളും ഉൾപ്പെട്ടത്) ബാലചന്ദ്രൻ ചുള്ളിക്കാടിൻറെ പ്രണയ കവിതകൾ( 2007 )
ലേഖനം മഹാനടൻ മറ്റു കൃതികൾ ചിദംബരസ്മരണ (അനുഭവക്കുറിപ്പുകൾ) (1998-ഡി.സി.ബുക്സ്,കോട്ടയം.) ജാലകം(തിരക്കഥ) (2005- ഡി.സി.ബുക്സ്,കോട്ടയം.) പി.കുഞ്ഞിരാമൻ നായരും സവർണ്ണഹിന്ദുമതവും (പഠനം) (2007-ചിന്ത പബ്ലിഷേഴ്സ്,തിരുവനന്തപുരം) പ്രതിനായകൻ-2000-2010വരെ എഴുതിയ കവിതകൾ.
പുസ്തകതിനു അവതരിക എഴിതിയിരിക്കുന്നതു പ്രമുഖ നിരൂപകൻ പി.കെ.രാജശെഖരൻ.
അലകൾ (ചെറു കവിതകൾ), മാതൃഭൂമി ബുക്സ് പുരസ്കാരങ്ങൾ
1990 ൽ ഇന്ത്യയിലെ ഏറ്റവും മികച്ച യുവസാഹിത്യകാരനുള്ള 20,000 രൂപയുടെ സംസ്കൃതി അവാർഡ് നിരസിക്കുകയും സാഹിത്യത്തിന്റെ പേരിൽ ഒരവാർഡും സ്വീകരിക്കുകയില്ലെന്ന് പ്രഖ്യാപിക്കുകയും ചെയ്തു.
2001-ൽ ബാലചന്ദ്രൻ ചുള്ളിക്കാടിന്റെ കവിതകൾ എന്ന കൃതിക്ക് കേരള സാഹിത്യ അക്കാദമി അവാർഡ് പ്രഖ്യാപിച്ചു എങ്കിലും ബാലചന്ദ്രൻ സ്വീകരിച്ചില്ല.
അവലംബം ↑ ↑ ↑ Malayalam poet embraces Buddhism Rediff – 24 January 2000 ↑ ↑ ↑ https://www.mathrubhumi.com/movies-music/news/fefka-writers-union-election-balachandran-chullikkad-won-joy-mathew-defeated-1.8497430?fbclid=IwAR2-y87yjD2Ac69ofOB4E-JsClKmSdQH8ztluPMN_wA7skYbQD8lxlnD5nY ബാലചന്ദ്രൻ ചുള്ളിക്കാടിന്റെ കവിതകൾ (പുസ്തകം) ,പ്രസാധകർ:ഡി.
സി.ബുക്സ് google books പുറത്തേക്കുള്ള കണ്ണികൾ Balachandran Chullikkadu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കമ്മാളർ ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=കമ്മാളർ|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/കമ്മാളർ}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=കമ്മാളർ}} --~~~~ എന്ന് ചേർക്കുക.
കേരളം , തമിഴ്നാട്,കർണാടക,ആന്ധ്ര പ്രദേശ്,ബംഗാൾതുടങ്ങിയ സംസ്ഥാനങ്ങളുടെ കിഴക്കൻ മേഖലകളിൽ കൂടുതലായി കാണുന്ന ഒരു ശില്പി വിഭാഗം .
ഇവർ ചെയ്യുന്ന തൊഴിലുകളുടെ പേരിൽ ഇവർ ജാതികളായി അറിയപ്പെടുന്നു .
കൊല്ലർ ( ഇരുബ് പണിക്കാരൻ ) തച്ചാർ ( തച്ചൻ) കൽ തച്ചാർ (കല്ല് പണിക്കാരൻ ) കണ്ണാർ ( വെങ്കല പണിക്കാരൻ ) തട്ടാർ (സ്വർണ്ണ പണിക്കാരൻ )എന്നീ പേരുകളിൽ ഇവർ അറിയപ്പെടുന്നു .
ഇവർ പൊതുവേ വിശ്വകർമ്മജർ എന്ന പേരിൽ കേരളത്തിൽ അറിയപ്പെടുന്നു കേരളത്തിൽ ഇവർ OBC വിഭാഗത്തിലാണ് വരുന്നത്.
ഇവർ തമിഴ്നാട്ടിൽ നിന്നും കേരളത്തിലേക്ക് കുടിയേറിയവരായി കണക്കാക്കുന്നു ഇവർ വിശ്വകർമ്മാവിനെ പൂജിക്കുന്നവരാണ് ഇവരുടെ സംഘടന കർമ്മാർക്കർ എന്ന പേരിലും അറിയപ്പെടുന്നു.
ഇവർ ദ്രാവിഡ സംസ്കാരവുമായി ബന്ധപ്പെട്ട ശില്പികളായി കണക്കാക്കുന്നു.
ഇർഫാൻ വ്യൂ ഇംഗ്ലീഷ് വിലാസം https://ml.wikipedia.org/wiki/IrfanView പ്രമാണം:IrfanView logo.gif ഇർഫാൻ വ്യൂ ലോഗോ
മൈക്രോസോഫ്റ്റ് വിൻഡോസിൽ പ്രവർത്തിക്കുന്ന വ്യക്തിപരമായ ഉപയോഗത്തിനു സൗജന്യമായി ഉപയോഗിക്കുവാൻ സാധിക്കുന്ന(ഫ്രീവെയർ) ഒരു ചിത്രദർശന സോഫ്റ്റ്‌വെയറാണ് ഇർഫാൻ വ്യൂ .
ചിത്രങ്ങൾക്കു പുറമേ സാധാരണ ഉപയോഗിക്കുന്ന ചില ഓഡിയോ/വീഡിയോ ഫോർമാറ്റുകളും ഇർഫാർ വ്യൂ ഉപയോഗിച്ച് പ്രവർത്തിപ്പിക്കുവാൻ സാധിക്കും.
ഈ സോഫ്റ്റ്‌വെയറിന്റെ സ്രഷ്ടാവായ ഇർഫാൻ സ്കിൽജാൻ എന്നയാളുടെ പേരിൽ നിന്നാണ് ഇർഫാൻ വ്യൂ എന്ന പേരിന്റെ ഉൽഭവം.
ബോസ്നിയ ഹെർട്സെഗോവിനക്കാരനായ ഇദ്ദേഹം ഇപ്പോൾ വിയന്നയിലാണ് താമസം.
പുറമെ നിന്നുള്ള കണ്ണികൾ ഇർഫാൻ വ്യൂ ഔദ്യോഗിക വെബ്സൈറ്റ് ഇർഫാൻ വ്യൂ ഉപയോഗിച്ച് തുറക്കുവാൻ സാധിക്കുന്ന ഫയൽ ഫോർമാറ്റുകളുടെ പട്ടിക
↑ History of changes for older versions of IrfanView ↑ ↑ IrfanView PlugIns Irfanview.com.
Retrieved 2010-07-12.
↑ Additional languages for IrfanView
ബാർബറ ഹോഫ്‌ലാന്റ്
ബാർബറ ഹോഫ്‌ലാന്റ് (ജീവിതകാലം: 1770 - നവംബർ 4, 1844) 66 ഓളം കുട്ടികൾക്കുള്ള ധർമ്മോപദേശപരമായ കഥകളും സ്കൂൾ പുസ്തകങ്ങളും കവിതകളും രചിച്ച ഒരു ഇംഗ്ലീഷ് എഴുത്തുകാരിയായിരുന്നു.
ലണ്ടനിലെ ലിങ്കൺ ഇൻ ഫീൽഡിലെ തന്റെ നിലവിലുള്ള മ്യൂസിയത്തെക്കുറിച്ച് ഒരു വിവരണം എഴുതാൻ ജോൺ സോയൻ (നിയോ ക്ലാസിക്കൽ ശൈലിയിൽ വൈദഗ്ദ്ധ്യം നേടിയ ഒരു ഇംഗ്ലീഷ് വാസ്തുശില്പി) അവരോടെ ആവശ്യപ്പെട്ടിരുന്നു.
ബാർബറ റെക്ക്സ് അല്ലെങ്കിൽ റീക്ക്സ് എന്ന പേരിൽ ജനിച്ച അവരുടെ പിതാവ് റോബർട്ട് റീക്ക്സ് ഷെഫീൽഡിലെ ഒരു നിർമ്മാതാവായിരുന്നു.
പക്ഷേ അവൾക്ക് മൂന്ന് വയസ് പ്രായമുള്ളപ്പോൾ അദ്ദേഹം മരണമടയുകയും അവിവാഹിതയായ ഒരു അമ്മായിയുടെ സംരക്ഷണയിൽ അവർ വളരുകയും ചെയ്തു.
പ്രാദേശിക പത്രത്തിനുവേണ്ടി എഴുതാൻ തുടങ്ങിയ അവർ സ്ത്രീകളുടെ തൊപ്പികളും മറ്റും വിൽക്കുന്ന ഒരു ഷോപ്പ് ആരംഭിച്ചുവങ്കിലും 1796 ൽ ബിസിനസുകാരനായ തോമസ് ബ്രാഡ്‌ഷാവെ ഹൂളിനെ വിവാഹം കഴിച്ചപ്പോൾ അത് വിൽപ്പന നടത്തിയ അവർക്ക് വെറും രണ്ടു വർഷത്തിനുശേഷം ഒരു കുട്ടിയൊടൊപ്പം വൈധവ്യം അനുഭവിക്കേണ്ടിവന്നു.
ആറ്റെർക്ലിഫിൽ ഭർതൃമാതാവിനോടൊപ്പം താമസിക്കാൻ പോയ അവർക്ക് തന്റെ കവിതാ പുസ്തകത്തിൽനിന്നുള്ള ഉദാരമായ വരിസംഖ്യയിലൂടെ ഭാഗികമായി സ്വയം പിന്തുണയ്ക്കുവാൻ സാധിച്ചിരുന്നു.
1809-ൽ ഹാരോഗേറ്റിലെ ഗ്രോവ് ഹൌസിൽ, ഇപ്പോഴത്തെ ഹാരോഗേറ്റ് കോളേജിന്റെ മുന്നോടിയായ ഒരു ഗേൾസ് ബോർഡിംഗ് സ്കൂൾ തുറക്കുകയും അത് ലേഡീസ് ഫിനിഷിംഗ് സ്കൂളായി വികസിപ്പിക്കുകയും ചെയ്തുവെങ്കിലും 1811 ൽ ലണ്ടനിലേക്ക് മാറുന്നതുവരെ മാത്രമാണ് അവൾ അത് കൈവശം സൂക്ഷിച്ചത്.
1810-ൽ ബാർബറ റീക്സ് ഒരു ലാൻഡ്സ്കേപ്പ് ആർട്ടിസ്റ്റായിരുന്ന തോമസ് ക്രിസ്റ്റഫർ ഹോഫ്ലാൻഡിനെ (1777–1843) വിവാഹം കഴിച്ചു.
പുതിയ ഭർത്താവിന് പ്രാദേശികമായി നല്ല പ്രശസ്തിയുള്ള വ്യക്തിയും റോയൽ അക്കാദമിയിലെ ഒരു പ്രദർശകനുമായിരുന്നുവെങ്കിലും, കുടുംബ വരുമാനത്തിന്റെ പ്രധാന സ്രോതസ്സ് പത്നിയുടെ രചനകളിൽനിന്നുള്ളതായിരുന്നു.
1816-ൽ ഓക്സ്ഫോർഡ് സ്ട്രീറ്റിന് വടക്ക് ന്യൂമാൻ സ്ട്രീറ്റിൽ താമസിച്ചിരുന്ന അവർ ആ വർഷം ട്വിക്കൻഹാമിലേക്ക് താമസം മാറി.
ഭർത്താവിന്റ മരണംപോലെ തന്നെ (1843) ഒരു ആംഗ്ലിക്കൻ പുരോഹിതനായിരുന്ന അവരുടെ പുത്രൻ ഫ്രെഡറിക്കും 1833 ൽ അവളുടെ മരണത്തനുമുമ്പുതന്നെ കടന്നുപോയി.
1844 നവംബർ 4 ന് മരണടഞ്ഞ അവരെ സർറേയിലെ റിച്ച്മണ്ടിൽ സംസ്കരിച്ചു.
തോമസ് റാംസെ എഴുതിയ അവരുടെ ജീവിതകഥ 1849-ൽ പ്രസിദ്ധീകരിക്കപ്പെട്ടു.
അക്ഷരലോകം
എഴുത്തുജീവിതത്തിലുടനീളം ഹോഫ്‌ലാൻഡ് ഒരു വാസ്തുശില്പിയായ ജോൺ സോയനുമായി സുഹൃദത്തിലാവുകയും, ലിങ്കൺസ് ഇൻ ഫീൽഡ്സിലെ തന്റെ മ്യൂസിയത്തെക്കുറിച്ചും മരിയ എഡ്ജ് വർത്ത്, മേരി റസ്സൽ മിറ്റ്ഫോർഡ് എന്നീ എഴുത്തുകാരെക്കുറിച്ചും ഒരു വിവരണം എഴുതാൻ അദ്ദേഹം അവരോട് ആവശ്യപ്പെടുകയും ചെയ്തു.
അവരുടെ ആദ്യ കഥയായിരുന്ന, ‘ദി ഹിസ്റ്ററി ഓഫ് എ ഓഫീസേർ വിഡോ’ (1809), ലണ്ടൻ പ്രസാധകനായ ജോൺ ഹാരിസിൽ നിന്ന് 6 ഡോളർ സമ്പാദിക്കാൻ അവർക്കു സാധിച്ചു.
‘ബ്ലൈൻഡ് ഫാർമർ ആൻഡ് ഹിസ് ചിൽഡ്രൻ’ (1816) ആയിരുന്നു അവരുടെ പ്രശസ്തമായ നിരവധി പുസ്തകങ്ങളിലൊന്ന്.
ആത്മകഥാപരമായ ഘടകങ്ങൾ അടങ്ങിയിരിക്കാനിടയുള്ളതും, ഉൾപ്രേരണയുള്ള ഒരു കലാകാരനെക്കുറിച്ചുള്ളതുമായ രചനയായ ‘ദ സൺ ഓഫ് എ ജീനിയസ്’ അവരുടെ ഏറ്റവും ജനപ്രിയമായ കുട്ടികളുടെ പുസ്തകം ആയിരുന്നു.
1841 ആയപ്പോഴേക്കും ഇത് ഇംഗ്ലണ്ടിൽ 14 തവണയെങ്കിലും അമേരിക്കയിൽ ഒൻപത് തവണയും പുനഃപ്രസിദ്ധീകരിക്കപ്പെടുകയും ഫ്രഞ്ച്, മറ്റ് ഭാഷകളിലേക്കുള്ള വിവർത്തനങ്ങളുണ്ടാകുകയും ചെയ്തു.
അവളുടെ മിക്ക കൃതികളും ഒരു ക്രിസ്ത്യൻ കുടുംബത്തിന്റെ പ്രയാസങ്ങൾക്കെതിരായ പോരാട്ടങ്ങളെയാണ് ചിത്രീകരിക്കുന്നത്.
ഹോഫ്‌ലാൻഡിന്റെ ടെയിൽസ് ഓഫ് പ്രയറി (1820), ടെയിൽസ് ഓഫ് മാനർ (1822), സെൽഫ്-ഡെനിയൽ (1835), ദ യങ് ക്രൂസോ (1828) പോലെയുള്ള നിരവധി കൃതികൾ  ഓൺലൈനിൽ വായിക്കാൻ കഴിയുന്നു.
അദ്ധ്യാപന ആവശ്യങ്ങൾക്കായി ‘എ സീസൺ ഓഫ് ഹാരോഗേറ്റ്’ (1812) പോലെയുള്ള ഭൂമിശാസ്ത്രപരവും സ്ഥലശാസ്ത്രപരവുമായ പുസ്‌തകങ്ങളും അവർ എഴുതിയിരുന്നു.
മാർൽബറോയിലെ അഞ്ചാമത്തെ ഡ്യൂക്കിന്റെ ഇരിപ്പിടമായ വൈറ്റ്നൈറ്റ്സ് പാർക്കിൽ ഹോഫ്‌ലാൻഡ് ഒരു വിവരണവും കവിതയും എഴുതിയിരുന്നു.
അവരുടെ ഭർത്താവിന്റേതായ വാചകം, ചിത്രീകരണം, കൊത്തുപണികൾ എന്നിവയുടെ പ്രതിഫലവും  പ്രസിദ്ധീകരണത്തിനും അച്ചടിക്കുമായി അവർ നിക്ഷേപിച്ച പണവും ഒരിക്കലും "വഷളനായ" ഡ്യൂക്ക് തിരിച്ചു നൽകിയില്ല.
തെരഞ്ഞെടുത്ത കൃതികൾ The Son of a Genius (London, J. Harris, 1812) Beatrice (London: Longman, 1829) The Captives in India (London: Bentley, 1834) The Daughter-in-Law (London: Newman, 1813) "The Daughter of a Genius" (Boston: Munroe Francis, 1823) Decision (London: Longman, 1824) A Father As He Should Be (London: Newman, 1815) The History of a Clergyman's Widow (London : Newman, 2nd e., 1814) Integrity (London: Longman, 1823) Katherine (London: Newman, 1828) The Maid of Moscow (London: Newman, 1816) Matilda (London: Newman, 1816) The Merchant's Widow and her Family (London: Newman, 1814) Moderation (London: Longman, 1825) Patience and Perseverance (London: Newman, 1813) Reflection (London : Longman, 1826) Says She to her Neighbour, What?
(London: Newman, 1812) Self-Denial (London: Longman, 1827) Tales of the Manor (London: Longman, 1822) Tales of the Priory (London: Longman, 1820) A Visit to London (London: Newman, 1814) White-Knights.
A Poem called: "A Descriptive Account of the Mansion and Gardens of White-Knights, a Seat of His Grace the Duke of Marlborough"
അവലംബം ↑ Dennis Butts: The role of women writers in early children's literature.
In: Aspects and Issues in the History of Children's Literature , ed.
Maria Nikolajeva (Santa Barbara, CA: Greenwood Press, 1995).
↑ Poems (Sheffield: J. Montgomery, 1805).
↑ ↑ Dennis Butts: The role of women writers in early children's literature.
↑ Megan A. Norcia: X Marks the Spot: Women Writers Map the Empire for British Children, 1790–1895 .
(Athens, OH: Ohio University Press, 2010) Retrieved 29 July 2010 ↑ Dennis Butts, "Hofland, Barbara (bap. 1770, d. 1844)", Oxford Dictionary of National Biography (Oxford, UK: OUP, 2004 Retrieved 20 December 2015, pay-walled . ↑ {{ cite web }} :  CS1 maint: archived copy as title ( link ) .
Retrieved 29 July 2010.
↑ The Life and Literary Remains of Barbara Hofland (London, 1849).
ബിന്ത അയോ മൊഗാജി ഇംഗ്ലീഷ് വിലാസം https://ml.wikipedia.org/wiki/Binta_Ayo_Mogaji
നൈജീരിയൻ നടിയാണ് ബിന്റ അയോ മൊഗാജി .
ചലച്ചിത്ര നിരൂപകൻ ഷൈബു ഹുസൈനിയുടെ അഭിപ്രായത്തിൽ, മൊഗാജി കുറഞ്ഞത് 800 സിനിമകളുടെയും ടെലിവിഷൻ ഷോകളുടെയും തിയേറ്റർ പ്രൊഡക്ഷനുകളുടെയും ഭാഗമായിരുന്നു.
1964-ൽ ജനിച്ച മൊഗാജി ഇബാദനിലെ അഗ്ബോ-ഇലെ സ്വദേശിയാണ്.
അവരുടെ പിതാവ് ഒരു ഇസ്ലാമിക പുരോഹിതനാണ്.
അമ്മ വിദ്യാഭ്യാസ കാര്യനിർവാഹകയാണ്.
2006-ൽ, വിരമിച്ച സോക്കർ കളിക്കാരനും ഫിസിയോതെറാപ്പിസ്റ്റുമായ വിക്ടർ അയോഡെലെ ഒഡുലെയെ അവർ വിവാഹം കഴിച്ചു.
വിവാഹത്തിന് മുമ്പ്, ജിബോല ദാബോ എന്ന നടനുമായി പ്രണയത്തിലായിരുന്നു, ആ ബന്ധത്തിന്റെ ഫലമായി ഒരു മകനുണ്ടായി.
അവരുടെ ആദ്യ ഹോം വീഡിയോ ഫിലിം യൊറൂബയിൽ ചെയ്ത മൊജെരെ ആയിരുന്നു.
REEL അവാർഡിൽ അവർക്ക് മികച്ച നടിക്കുള്ള അവാർഡ് ലഭിച്ചു.
2015-ൽ, നോളിവുഡിലെ യുവതലമുറ അഭിനേതാക്കളോടുള്ള സിനിമാ നിർമ്മാതാക്കളുടെ മുൻഗണന മൊഗാജി പൊളിച്ചെഴുതി.
അവരുടെ കാരണങ്ങൾ പ്രൊഫഷണലിസത്തെ അടിസ്ഥാനമാക്കിയുള്ളതല്ലെന്ന് അവർ വിശദീകരിച്ചു.
കാരണം പ്രായമായവർക്ക് ഇപ്പോഴും ചെയ്യാൻ കഴിയാത്തതൊന്നും യുവ അഭിനേതാക്കൾ ചെയ്യുന്നില്ല.
2018-ൽ ദി പഞ്ചിന് നൽകിയ അഭിമുഖത്തിൽ, തന്റെ ഇസ്ലാമിക പശ്ചാത്തലം കാരണം, ഒരു അഭിനേത്രിയെന്ന നിലയിൽ പതിറ്റാണ്ടുകളായി താൻ അർദ്ധനഗ്നയായി അഭിനയിക്കുകയോ ചുംബിക്കുകയോ ചെയ്തിട്ടില്ലെന്ന് മൊഗാജി വിശദീകരിച്ചു.
തനിക്ക് എന്ത് വേഷം ചെയ്യാനാകുമെന്ന് നിർമ്മാതാക്കൾക്ക് അറിയാമെന്ന് അവർ അഭിപ്രായപ്പെട്ടു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ബിന്ത അയോ മൊഗാജി
ഒക്കൽ തുരുത്ത്
ഒക്കൽ തുരുത്ത് എറണാകുളം ജില്ല യിലെ കുന്നത്തുനാട് താലൂക്കിൽ , കൂവപ്പടി ബ്ളോക്കിൽ , ഒക്കൽ ഗ്രാമ പഞ്ചായത്തിലെ 15 ാം നമ്പർ വാർഡിൽ ഉൾപ്പെട്ട 4 വശവും പെരിയാറിനാൽ ചുറ്റപ്പെട്ടുകിടക്കുന്ന ഒരു പ്രദേശമാണ്.
ഏകദേശം 60 ഏക്കറോളം (0.24281139 ചതുരശ്ര കിലോമീറ്റർ) വിസ്തൃതിയുള്ള മനോഹരമായ ഒരു ഭൂപ്രദേശമാണിത് (ഇതിൽ 20 ഏക്കർ ദ്വീപ് നിവാസികൾക്ക് പട്ടയങ്ങളുള്ള സ്ഥലവും 40 ഏക്കർ സർക്കാർ വകയും).
സമുദ്രനിരപ്പിൽനിന്ന് ഏകദേശം 16 മീറ്ററാണ് ഈ പ്രദേശത്തിൻറെ ശരാശരി ഉയരം.
പെരിയാറിൻറെ മദ്ധ്യത്തിലായി സ്ഥിതിചെയ്യുന്ന ഇതിന് സമീപത്തായാണ് ഒക്കൽ , താന്നിപ്പുഴ , ഓണമ്പിള്ളി , ചേലാമറ്റം ഗ്രാമങ്ങൾ.
ഇത് പെരുമ്പാവൂർ നിയമസഭാ മണ്ഡലത്തിലും ചാലക്കുടി ലോക്സഭാ മണ്ഡലത്തിലും ഉൾപ്പെട്ട പ്രദേശമാണ്.
ജാതി മരങ്ങളാൽ സമൃദ്ധമായ ഈ ഈ ദ്വീപിൽ വാഴ , മരച്ചീനി എന്നിവയും പയർ ഉൾപ്പെടെയുള്ള വിവിധ പച്ചക്കറികളും സമൃദ്ധമായി വിളയുന്നു.
പെരിയാറിൻറെ തീരത്തെ വളക്കൂറുള്ള മണ്ണിൽ കൃഷി ചെയ്യുന്ന ഈ പച്ചക്കറികൾക്ക് ആവശ്യക്കാരേറെയാണ്.
മുൻകാലത്ത്, ദ്വീപിലെയും സമീപ ഗ്രാമമായ ഒക്കലിലെയും ആളുകൾ മുളയും ഞാങ്ങണയും ഉപയോഗിച്ച് കൊട്ടകളും മറ്റും നെയ്തിരുന്നു.
വിദൂരത്തുനിന്നും സമീപ ഗ്രാമങ്ങളിൽനിന്നുമുള്ള വ്യാപാരികൾ മുളയും ഞാങ്ങണയും ഉപയോഗിച്ചുണ്ടാക്കിയ വസ്തുക്കളുമായി കച്ചവടത്തിന് ഇവിടെയെത്തിയിരുന്നു.
ക്രമേണ അവർ ഒത്തുചേരുന്ന ഒരു സ്ഥലമായി അത് മാറുകയും 'ഒരുമിക്കുക' എന്ന വാക്ക് 'ഒക്കൽ' എന്നായി ചുരുങ്ങിയതോടെ സമീപത്തെ ഗ്രാമത്തിന് ഒക്കൽ എന്ന പേര് ലഭിക്കുകയും ചെയ്തായാണ് ഐതിഹ്യം.
തൊട്ടടുത്തുള്ള ദ്വീപിൻറെ പേര് ഒക്കൽ തുരുത്ത് എന്നായി മാറി.
മുമ്പ് മലയാറ്റൂർ പള്ളിയിലേക്ക് വരാപ്പുഴ - ചെറായി ഭാഗത്തുനിന്ന് കെട്ടുവള്ളത്തിലും വഞ്ചിയിലും പോയിരുന്നവർക്ക് ഇടത്താവളമായിരുന്നു ഇവിടം.
രാജഭരണകാലത്ത് കൊച്ചി അമ്മൻ കോവിലകത്തെ സ്ത്രീകൾ കെട്ടുവള്ളത്തിൽ യാത്രചെയ്ത് ഒക്കൽ തുരുത്തിലെത്തിയിരുന്നതായി പറയപ്പെടുന്നു.
ആത്മീയ നേതാവും സാമൂഹിക പരിഷ്കർത്താവുമായിരുന്ന ശ്രീനാരായണ ഗുരുദേവന്റെ പാദസ്പർശനത്താൽ ധന്യമായ പ്രകൃതി രമണീയമായ ഒക്കൽ തുരുത്തിൽ അദ്ദേഹം ധ്യാനത്തിൽ ഇരുന്നുവെന്ന് വിശ്വസിക്കപ്പെടുന്ന സ്ഥലത്തിന് സമീപം ഒരു ഗുരു ക്ഷേത്രവും സ്ഥിതിചെയ്യുന്നു.
രാജഭരണകാലത്ത് ഇടവൂർ ശ്രീശങ്കര നാരായണ ക്ഷേത്ര പ്രതിഷ്ഠയുടെ ആലോചനയ്ക്കായി വന്നപ്പോഴാണ് ശ്രീനാരായണഗുരു തുരുത്ത് സന്ദർശിച്ചത്.
പിന്നീട് തുരുത്ത് നിവാസികളുടെ നേതൃത്വത്തിൽ ഗുരുദേവക്ഷേത്രം നിർമ്മിക്കുകയും 30 വർഷങ്ങളായി ഒക്കൽ ശിവരാത്രി ആഘോഷം ഇവിടെ നടക്കുകയും ചെയ്യുന്നു.
കോടനാട് അഭയാരണ്യം, മലയാറ്റൂർ പള്ളി എന്നിവ സമീപത്തായതിനാൽ ഏറെ വികസന സാധ്യതയുള്ള പ്രദേശമാണിത്.
വർഷം തോറും നടക്കുന്ന ഒക്കൽ ശിവരാത്രി ആഘോഷത്തിനും തുരുത്ത് ആതിഥേയത്വം വഹിക്കുന്നു.
മുൻകാലത്ത് നടന്ന അശാസ്ത്രീയമായ മണൽഖനനം മൂലം തുരുത്തിന്റെ തീരം പലയിടത്തും ഇടിഞ്ഞു പോയിട്ടുണ്ട്.
2018ലെ വെള്ളപ്പൊക്കത്തിൽ തുരുത്ത് പൂർണ്ണമായി മുങ്ങിയിരുന്നു.
സൂര്യാസ്തമയത്തിന്റെ ഭംഗി ആസ്വദിക്കാനായി സമീപവാസികൾ കുടുംബസമേതം തുരുത്തിൽ എത്തിച്ചേരാറുണ്ട്.
ക്യാമ്പുകളും ശിൽപശാലകളും നടത്തുന്നതിന് അനുയോജ്യമായ ഇവിടെ മുമ്പ് ലളിതകലാ അക്കാദമിയുടെ 2 ചിത്രകലാ ക്യാമ്പുകളും അതുപോലെ ഫോക് ലോർ അക്കാദമിയുടെ നാട്ടുകൂട്ടം, കലയരങ്ങിന്റെ അഭിനയ ക്യാമ്പ് തുടങ്ങിയവയും നടത്തിയിരുന്നു.
വിവാഹ വീഡിയോകളുടെ ചിത്രീകരണവും നടക്കുന്ന സ്ഥലമാണിത്.
പച്ചത്തുരുത്ത് പദ്ധതി
ദ്വീപ് സ്ഥിതിചെയ്യുന്ന പ്രദേശം ഒരു ഗ്രാമീണ വിനോദസഞ്ചാരകേന്ദ്രമായി വികസിപ്പിക്കുന്നതിനു മുന്നോടിയായി ദേശീയ ഗ്രാമീണ തൊഴിലുറപ്പു പദ്ധതിയിൽ ഉൾപ്പെടുത്തി ഒരു പച്ചത്തുരുത്താക്കുന്നതിനുള്ള നടപടികൾ കൂവപ്പടി ബ്ലോക്ക് പഞ്ചായത്തിൻറെ നേതൃത്വത്തിൽ ആരംഭിച്ചിച്ചുണ്ട്.
ഇവിടെ മുളകളും രാമച്ചം ഉൾപ്പെടെയുള്ള വിവിധ സസ്യ വർഗ്ഗങ്ങളും നട്ടപിടിപ്പിക്കുകയെന്നതാണ് പച്ചത്തുരുത്ത് പദ്ധതിയുടെ ആദ്യപടി.
ഏകദേശം 500 മീറ്ററോളം വരുന്ന പുഴയോരത്ത് 30 മീറ്റർ വീതിയിലുള്ള വഴിയും തീരഭൂമിയുടെ സംരക്ഷണം ലക്ഷ്യമാക്കി കയർ ഭൂവസ്ത്രം വിരിക്കൽ തുടങ്ങിയ പദ്ധതികളും പഞ്ചായത്തിൻറെ പരിഗണനയിലുണ്ട്.
നടപ്പാതകളുടം ഉദ്യാനങ്ങളും സൗരോർജ  വിളക്കുകളും സ്ഥാപിക്കുന്നതോടെ പ്രദേശത്തിനു പുതിയോരു രൂപവും ഭാവവും കൈവരും.
ഇവിടെയത്തുന്ന സഞ്ചാരികൾക്കായി ഹെലിപാഡ്, കോട്ടേജുകൾ, സ്വിമ്മിങ് പൂൾ, പെഡൽ ബോട്ട് സർവീസുകൾ എന്നിവയും വികസന പദ്ധതിയിലുണ്ട്.
ഈ പ്രദേശത്തിൻറെ വിനോദ സഞ്ചാര സാധ്യതകൾ വിലയിരുത്തുന്നതിനായി ജനപ്രതിനിധികളുടെ ഒരു സംഘം അടുത്തകാലത്ത് തുരുത്ത് സന്ദർശിച്ചിരുന്നു.
വിവിധ സർക്കാർ വകുപ്പുകളുമായി സഹകരിച്ചുകൊണ്ടുള്ള വികസനത്തിൻറെ മാസ്റ്റർ പ്ലാൻ തയ്യാറാക്കുമെന്ന് ജനപ്രതിനിധികൾ പ്രഖ്യാപിച്ചു.
ഒക്കൽ പഞ്ചായത്ത് നടപ്പിൽ വരുത്തിയ ഒരു പദ്ധതിയുടെ ഭാഗമായി 23 പുതിയ ഇലക്ട്രിക് പോസ്റ്റുകൾ സ്ഥാപിച്ച് തുരുത്ത് പ്രകാശ പൂരിതമാക്കിയിട്ടുണ്ട്.
കേരള കാർഷിക സർവകലാശാലയുടെ കീഴിൽ ഓടക്കാലിയിൽ പ്രവർത്തിക്കുന്ന സുഗന്ധതൈല ഗവേഷണ കേന്ദ്രത്തിന്റെ നേതൃത്വത്തിൽ ഒരു മാതൃകാ തോട്ടവും വിഭാവനം ചെയ്യപ്പെടുന്നു.
വികസനം പൂർത്തിയാകുന്നതോടെ ഇത് ഒരു വിനോദസഞ്ചാര കേന്ദ്രം എന്ന നിലയിൽ മാത്രമല്ല, ഗുരുദേവ തീർത്ഥാടന കേന്ദ്രം എന്ന നിലയിലും ശ്രദ്ധിക്കപ്പെടും.
ഏകദേശം 60 എക്കർ വിസ്തീർണമുള്ള ഈ പ്രദേശതത്ത് മുമ്പ് 32 കുടുംബങ്ങളാണുണ്ടായിരുന്നത്.
2018 ലെ ലെ വെള്ളപ്പൊക്കത്തിനു ശേഷം ഏതാനും കുടുംബങ്ങൾ താമസം മാറ്റിയതിനു ശേഷം നിലവിൽ 24  കുടുംബങ്ങൾ ഇവിടെ താമസിക്കുന്നു.
പഴയ കാലത്ത് കൊച്ചി രാജകുടുംബം ഈ ദ്വീപ് ഒരു വേനൽക്കാല വിശ്രമ കേന്ദ്രമായി ഉപയോഗിച്ചിരുന്നതായി പറയപ്പെടുന്നു.
കൊച്ചി രാജകുടുംബം കൂലിവേലയ്ക്കായി ദ്വീപിലേക്ക് കൊണ്ടുവന്ന 4 പേരാണ് ദ്വീപിൽ നിലവിലെ താമസക്കാരുടെ മുൻഗാമികൾ എന്ന് വിശ്വസിക്കപ്പെടുന്നു.
ഈ ദ്വീപിൽ ആകെ 3 റോഡുകളുണ്ട്.
ഏഴ് കിലോമീറ്റർ അകലെയായി സ്ഥിതിചെയ്യുന്ന കൊച്ചി അന്താരാഷ്ട്ര വിമാനത്താവളം , ആലുവ മണപ്പുറം എന്നിവയുടെ സാമീപ്യം ഇവിടം ടൂറിസത്തിന് അനുയോജ്യമായ ഒരു പ്രദേശമാക്കുന്നു.